Kysely yksityisille sosiaalihuollon palveluntuottajille Kanta-liityntävalmiudesta – vastaathan 11.8. mennessä

Pohjois-Karjalan hyvinvointialue – Siun sote toteuttaa 11.6.–11.8.2025 välisenä aikana kyselyn sosiaalihuollon yksityisille palveluntuottajille. Kyselyllä selvitetään yksityisten palveluntuottajien kirjaamisvelvollisuuden toteutumisen ja Kanta-liityntävalmiuden tilaa.

Yksityisen sosiaali- ja terveydenhuollon palvelunantajan on liityttävä valtakunnallisten tietojärjestelmäpalvelujen käyttäjäksi, jos sillä on käytössään potilastietojen tai sosiaalihuollon asiakastietojen käsittelyyn tarkoitettu sähköinen asiakastietojärjestelmä.

Asiakastietolaki velvoittaa sosiaalihuollon ammattihenkilön ja palvelun antamiseen osallistuvan avustavan henkilön kirjaamaan asiakkaan palvelun ja potilaan hoidon järjestämisen, suunnittelun, toteuttamisen, seurannan ja valvonnan turvaamiseksi tarpeelliset ja riittävät tiedot. Sama laki velvoittaa sosiaalihuollon julkisia ja yksityisiä palvelunantajia liittymään valtakunnallisten tietojärjestelmäpalvelujen ja Kanta-palvelujen sosiaalihuollon asiakastiedon arkiston käyttäjiksi.

Julkisen sosiaalihuollon palvelunjärjestäjien ja julkisen sosiaalihuollon lukuun toimivien yksityisten palveluntoteuttajien on liityttävä Kanta-palvelujen käyttäjäksi ja aloitettava asiakasasiakirjojen tallentaminen Kanta-palveluihin viimeistään asiakastietolakiin kirjatun aikataulun mukaisesti.

Kyselytulosten avulla hyvinvointialue koostaa tilannekuvan sosiaalihuollon yksityisten palveluntuottajien kirjaamisvelvoitteen toteutumisesta, tietojärjestelmistä ja Kanta-liityntävalmiudesta sekä suunnittelee mahdollisia tukitoimenpiteitä yksityisten palveluntuottajien Kanta-liitynnän tueksi.

Lisätietoja kyselystä voit kysyä sähköpostitse:

Perhe- ja sosiaalipalvelujen palveluntuottajat: projektipäällikkö Jaana Ihalainen, jaana.ihalainen@siunsote.fi (tavoitettavissa ajalla 11.6.–4.7. ja 4.8.–10.8.)

Ikääntyneiden palvelujen palveluntuottajat: projektipäällikkö Sari Kurki, sari.kurki@siunsote.fi (tavoitettavissa ajalla 11.6.–27.6. ja 4.8.–10.8.)

Kysely Kanta-liityntävalmiudesta (forms.com)