Sosiaalipalvelujen tuottaja: Varmista organisaatiosi tietojen ajantasaisuus ja ilmoita palveluyksiköiden OID-koodit

Pohjois-Karjalan hyvinvointialue - Siun sote valmistautuu sosiaalihuollon asiakastietojen tallentamiseen Kanta-palveluihin asiakastietolain (703/2023) edellyttämällä tavalla. Yksityiset palveluntuottajat ovat tässä kokonaisuudessa keskeisiä kumppaneita, sillä heidän tuottamansa asiakastieto kuuluu hyvinvointialueen rekisteriin ja sen tallentamisen tulee tapahtua tietoturvallisesti ja määräaikojen mukaisesti.

Valmistelun edistämiseksi Siun sote pyytää sähköistä asiakastietojärjestelmää käyttäviltä yksityisiltä sosiaalipalvelujen tuottajilta tietoa organisaatiosta ja sen palveluyksiköistä.

Mikä on OID-koodi?

OID (Organisaation tunniste) on yksilöivä tunnus, joka annetaan SOTE -organisaatiorekisterissä palveluntuottajille, palveluyksiköille ja organisaatiorakenteen muille tasoille.

OID-koodit ovat välttämättömiä rekisterinkäyttöoikeuksien avaamiseksi.

Mitä palveluntuottajan tulee tehdä?

Siun sote pyytää yksityisiä sosiaalipalvelujen tuottajia:

tarkistamaan Soterirekisteriin merkityt tiedot (organisaatio, palvelupisteet, palveluyksiköt).

päivittämään tiedot tarvittaessa vastaamaan ajantasaista organisaatiomallianne.

toimittamaan PohjoisKarjalan hyvinvointialueelle palveluyksiköiden ajantasaiset OID-koodit.

koodit toimitetaan alla olevan Forms-kyselyn kautta 31.3.2026 mennessä.

Huom. Pyyntö koskee palveluntuottajia, joilla on sähköinen asiakastietojärjestelmä käytössään!

Forms-kysely OID-koodien toimittamiseksi

Lisätietoja voit kysyä sähköpostitse:

Projektipäällikkö Jaana Ihalainen, jaana.ihalainen(a)siunsote.fi

Tiedonhallinta-asiantuntija Anu Mutanen, anu.mutanen(a)siunsote.fi