Kotiin annettavien hoito- ja hoivapalveluiden sekä tukipalveluiden kilpailutus on valmistunut

Pohjois-Karjalan hyvinvointialue – Siun sote on kilpailuttanut jälleen tulevan vuoden kotiin annettavien hoito- ja hoivapalvelujen sekä tukipalvelujen ostopalveluiden tuottajat. Palveluntuottajilla oli mahdollisuus jättää osallistumishakemus kilpailutukseen maaliskuun loppuun mennessä. Osallistumishakemuksen jättäneille ja kelpoisuusvaatimuksen täyttäneille palveluntuottajille lähetettiin tarjouspyynnöt toukokuussa.

Kaikki hyväksytyn tarjouksen tehneet palveluntuottajat on valittu Siun soten kotiin vietävien hoito- ja hoivapalvelujen sekä tukipalveluiden ostopalvelutuottajiksi 1.7.2025 – 30.6.2026. Mukana on 12 kotihoitopalveluita tuottavaa yritystä ja 19 tukipalveluita tuottavaa yritystä. Hankintakokonaisuuteen tuli mukaan kolme uutta palveluntuottajaa.

Dynaaminen hankintajärjestelmä mahdollistaa uusien toimijoiden saamisen mukaan palvelutuotantoon, mikä parantaa palvelujen kattavuutta koko maakunnan alueella. Hyvinvointialueen ja yksityisten palveluntuottajien yhteistyöllä varmistamme, että asiakkaat saavat tarvitsemansa palvelut oikea-aikaisesti, palvelujohtaja Hannele Komu toteaa.

Vuosittain toteutettava tarjouskierros on tärkeä osa hankintakokonaisuutta, sillä se määrittää palveluntuottajien etusijajärjestyksen. Kulloinkin käytettävän palveluntuottajan valintaan vaikuttavat lisäksi muun muassa asiakkaan asuinkunta, palveluiden vaatima koulutus tai erityisosaaminen sekä se, millaisella aikataululla palvelut voidaan järjestää.

Kotihoitopalveluja ostopalveluna tarjoavat seuraavat palveluntuottajat ajalla 1.7.2025 – 30.6.2026 (uudet palveluntuottajat tummennettuna):

Appuu Arkeen Oy
Hoitokoti Aatos
Hoitokoti Ukonhattu Oy
Itä-Suomen Kotihoito Hymynkare Oy
Itä-Suomen Päihdekuntoutus Oy
Keski-Karjalan hoivapalvelut Oy
Kotisairaanhoitopalvelut Sa-Tu Väisänen Oy
Kuntoutumis- ja päivätoimintakeskus Ilona Oy
Med Group Oy
Meidän Hoiva Oy
Tuupovaaran Vanhusten Tuki ry
Varakoti Varpunen Oy

Tukipalveluja ostopalveluna tarjoavat seuraavat palveluntuottajat 1.7.2025 – 30.6.2026 (uudet palveluntuottajat tummennettuna):

ANNU Group Oy
Appuu Arkeen Oy
Citywork Avustajapalvelut Oy
Fenix Care Oy
Gubbe Sydänystävät Oy
HSL- Avustajapalvelut Oy
Hoitokoti Aatos Oy
Hoitokoti Ukonhattu Oy
Itä-Suomen Kotihoito Hymynkare Oy
Itä-Suomen Päihdekuntoutus Oy
Keski-Karjaan hoivapalvelu Oy
Kotisairaanhoitopalvelut Sa-Tu Väisänen Oy
Kuntoutumis-ja päiväkeskus Ilona Oy
Med Group Oy
Meijän Hoiva Oy
Ringleader Ky
Senioriseura Oy
Tuupovaaran Vanhusten Tuki ry
Varakoti Varpunen Oy

Dynaaminen hankintajärjestelmä mahdollistaa jatkuvan osallistumisen

Siun soten kotiin annettavien hoiva- ja hoitopalvelujen sekä tukipalvelujen kilpailutuksessa käytetään dynaamista hankintajärjestelmää (DPS). Hankintajärjestelmään voi jättää osallistumishakemuksia jatkuvasti koko sen voimassaoloajan. Saapuneet osallistumishakemukset käsitellään vuosittain huhtikuussa, jonka jälkeen tehdään sopimus ja järjestetään uusi tarjouskierros kaikille hankinnan kelpoisuusehdot täyttäville.

Osallistumishakemuksen järjestelmään voi jättää Siun soten tarjouspalvelussa (tarjouspalvelu.fi/siunsote). Avoinna oleva osallistumispyyntö löytyy Siun soten avoinna olevien dynaamisten hankintajärjestelmien listalta. Hakeutumisen yhteydessä ehdokkaan tulee täyttää kaikki osallistumispyynnössä kuvatut soveltuvuus- ja vähimmäisvaatimukset.

Dynaamisen hankintajärjestelmän (DPS) keston ennakoidaan olevan kuusi (6) vuotta, kestäen 30.6.2030 saakka. Hankinnan ennakoitu arvo on noin miljoona euroa vuosittain. (alv 0 %).